13.08.2020

«Ақ жол» Демократиялық партиясы жергілікті билікті базарлар мен сауда орталықтарын ашып, бизнесті жабуды тоқтатуға шақырды

 «Ақ жол» Демократиялық фракция депутаттары үкіметке салықтық рақымшылық жасауды, банктерге шағын және орта бизнеске несиелік демалыс және жеңілдетілген мөлшерлемелер бойынша несие беруді міндеттеуін, ал әкімдіктерге базарлар мен сауда үйлерін жабуды тоқтатуды ұсынды – партия төрағасы Азат Перуашев бүгін осындай ұсыныстармен ресми үндеу жолдады.

 «Ақ жол» фракциясы әзірлеген ұсыныстардың ішінде кездесулер мен бейнеконференцияларда кәсіпкерлер ұсынған мынадай ұсыныстар бар:

 - Салықтық амнистия немесе ҚҚС, КСС және мүлік салығын төлеуден босату, 2020 жылдың соңына дейін, ал күзде карантин шаралары қайта басталған жағдайда - 2021 жылдың 1 шілдесіне дейін;

 - Халықты қолдау, жәрдемақыларды төлеу, жәрдемақы сомаларын және алушылардың санаттарын ұлғайту, халықтың төлем жасау қабілетін сақтау процесін оңтайландыру;

 - Шағын және орта бизнестің ғимаратты жалдауға жұмсайтын шығындарының бір бөлігін өтеу;

 - Пайыздар толық есептен шығарылып, негізгі қарызды төлеу мүмкіндігімен шағын және орта бизнес пен халық үшін несиелік демалыстарды енгізу; банктерге несие алушылардың қарыз сомаларын ұлғайтуға тыйым салу.

 Қазір несиені кейінге қалдыру аясында қарыздың мөлшері тек артып келеді, яғни, қаржылық реттеу агенттігі бұл мәселені соңына дейін пысықтаған жоқ.

 - Банктерге бизнестің өтініші бойынша дағдарысқа қарсы шаралар аясында Үкімет қабылдаған жаңа төмендетілген мөлшерлемелер бойынша бұрыннан бар қарызды бермей, қайта қаржыландыруға міндеттеу.

 Мемлекет жаңа жеңілдетілген несиелер үшін миллиардтаған доллар бөледі, ал жұмыс істеп тұрған бизнес ескі несиелердің қысымымен банкротқа ұшырайды. «Егер банктер жұмыс істеп тұрған бизнестерді тұншықтырса, жаңа кәсіпкерлер қайдан шығады?»

 - Барлық аймақтарда кәсіпкерлік қызмет пен ашық базарларға, сауда орталықтарына, фитнес клубтарға, саябақтарға, кафелерге, мейрамханаларға, шаштараздарға, сұлулық салондарына және т.б. салынған тыйымдарды алып тастау.

 Сонымен қатар, эпидемиялық қауіпсіздікке қойылатын талаптар сақталуы керек, өйткені вирус және қайталанатын індет қаупі сейілген жоқ. Бірақ, кәсіпкерлерге осы талаптарды орындауға көмектесу қажет, атап айтқанда халық көп келетін орындарды (базарлар, сауда орталықтары) тегін маскалармен, қолғаптармен, санитарлық тазартқыштармен, тұрақты дезинфекциямен қамтамасыз ету керек деп санайды депутаттар.

Олар сонымен қатар реттеуші органдардан тыйым салулар мен айыппұлдарға емес, реттеуші және алдын-алу шараларына басымдық беруді талап етеді.

 - «СК-Фармация» ЖШС-не сауда және қызмет көрсету нысандарын жеке қорғаныс құралдарымен (маскалар, қолғаптар) және дезинфекцияны төмен бағамен немесе мемлекет есебінен қамтамасыз етуді міндеттеу.

 - Шағын кәсiпорындарда бақылау-кассалық машиналар мен есеп-фактураларды мiндеттi түрде енгiзудi 2022 жылға дейiн кейiнге қалдыру.

 - Жалақы салығынан босатуды (бұрынғы 224 жарлық) 2020 жылдың соңына дейін ұзарту.

 - ЖШС түріндегі орта бизнеске шағын және орта бизнесті қолдау шараларын қолдану. Бүгінгі таңда бұл шаралар (мысалы, КТС нөлдік мөлшерлемесі) тек жеке кәсіпкерлерге қолданылады.

 - Отандық өндірушілерді қолдау және монополистік қызметтердің шығындарын азайту мақсатында кәсіпкерлердің өздері таңдауы бойынша электр энергиясын тұтынудың түнгі тарифін қолдану тәжірибесін қалпына келтіру. Бүгінгі таңда түнгі тарифтен бас тарту тиісті шығындарды 12-15% -ға арттырды.

 Сондай-ақ үндеуде «Ақ жол» Демократиялық фракциясы аймақтардағы кәсіпкерлермен кездесулер мен кеңестерді жалғастырады, одан кейін үкіметке егжей-тегжейлі ұсыныстар топтамасы ұсынылады.